Mel Gibson - Wikipedia

# Mel Gibson

### Sa Wikipedije, slobodne enciklopedije

Mel Gibson (3. januar 1956. kao Mel Columcille Gerard Gibson), američko-australski glumac, režiser i producent.

Najpoznatiji je kao glavni glumac filmskih serijala Pobješnjeli Max, Smrtonosno oružje, Oskarom nagrađenog filma Hrabro srce, kojeg je bio i režiser, te blockbustera Pasija, kojeg je režirao 2004. godine.

U februaru 1985. godine časopis People magazine dodijelio mu je titulu Najseksipilnijeg živućeg muškarca, nagradu koja je tada po prvi put dodijeljena.

## [izmijeni] Biografija

Gibson je rođen u Peekskillu, država New York kao šesto od ukupno jedanaestoro djece. Majka, Ann Reilly, mu je rođena u SAD-u, u porodici irskih imigranata. Otac, Hutton Gibson, bio je sin američkog businessmana i australske operne pjevačice. Gibsonov mlađi brat, Donal, je također glumac.

Nakon što je Gibsonov otac osvojio nagradu u TV kvizu Jeopardy!, 1968. godine, iz protesta prema Vijetnamskom ratu, porodica se seli u Australiju. Otac je, naime, strahovao da bi mu najstariji sin mogao biti mobiliziran, a i zbog uvjerenja da su promjene u Američkom društvu nemoralne.

Gibson i njegov otac su bili na meti kritike zbog svojih tradicionalnih katoličkih uvjerenja i političkih stajališta. Prebacivalo im se da su antisemisti i osobe koje negiraju Holokaust, što je Mel Gibson kategorički negirao u intervju za New York Times.

Veoma posvećen svojoj vjeri Mel Gobson je donirao novac za gradnju katoličke crkve u Malibuu, Kalifornija.

Gibson se oženio Robyn Moore 7. juna 1980. godine, s kojom ima djecu: kćerku, Hannah (rođena 1980.); sinove blizance, Edwarda i Christian (rođeni 1982.); sina, Willie (rođen 1985.); sina, Louis (rođen 1988.); sina, Milo (rođen 1990.); sina, Tommy (rođen 1999.). Glasine o tome da će kćer Hannah postati časna sestra, porodica je odmah demantirala nakon prvih napisa u medijima.

## [izmijeni] Gibson i filmovi

Glumačku karijeru Gibson je započeo nakon što je diplomirao na Australskom nacionalnom pozorištu 1977. godine. Prve uloge dobio je u TV serijama: The Sullivans, Cop Shop i Punishment.

Njegova prva filmska uloga bila je u Pobješnjelom Maxu, što je kasnije postalo kultnim filmom i polučilo još dva nastavka. Internacionalnu karijeru ostvario je filmom Galipolje redatelja Petera Weira. Godine 1984. napravio je prvi američki film, glumeći Fletchera Christiana u remakeu Pobuna na brodu Bounty. Suprotstavljenog člana posade, kapetana Bligha, glumio je Anthony Hopkins.

U filmskom serijalu Smrtonosno oružje glumio je ekscentričnog i divljeg policajca Martina Riggsa, nasuprot svog starijeg i konzervativnog partnera kojeg je igrao Danny Glover. Na iznenađenje mnogih, ulogom u filmu Franca Zeffirellija, Hamlet, napravio je odmak u žanru, glumeći melanholičnog danskog princa. Gibson je jednako uspješan i kao komičar, što je pokazao u Mavericku (1994.) i Šta žene žele (2000.).

## [izmijeni] Nagrade

Godine 1996. Gibson je osvojio Oskara za film Hrabro srce (1995.), u konkurenciji najboljeg režisera i najboljeg filma. Film o životu Sir Williama Wallacea, škotskog junaka koji se borio protiv engleza krajem 13. i početkom 14. stoljeća.

## [izmijeni] Filmografija

Kao glumac

- Pobješnjeli Max (1979.)
- Tim (1979.)
- Galipolje (1981.)
- Pobješnjeli Max 2 (1981.)
- Godina opasnog življenja (1982.)
- Pobuna na brodu Bounty (1984.)
- Pobješnjeli Max 3 (1985.)
- Smrtonosno oružje (1987.)
- Zora očajnika (1988.)
- Smrtonosno oružje 2 (1989.)
- Ptica na žici (1990.)
- Air America (1990.)
- Hamlet (1990.)
- Smrtonosno oružje 3 (1992.)
- Zauvijek mlad (1992.) i kao izvršni producent
- Čovjek bez lica (1993.)
- Maverick (1994.)
- Hrabro srce (1995.)
- Smrtonosno oružje 4 (1992.)
- Ucjena (1996.)
- Teorija zavjere (1997.)
- Vraćanje duga (1999.)
- Patriot (2000.)
- Šta žene žele (2000.)
- Bili smo vojnici (2002.)
- Znakovi (2002.)

Kao režiser

- Čovjek bez lica (1993.)
- Hrabro srce (1995.)
- Pasija (2004.) i kao producent i scenarist

## [izmijeni] Također pogledajte

- Režiser
  - Spisak režisera
- Oskar

## [izmijeni] Vanjski linkovi

- IMDb

Wikicitat na bosanskom jeziku ima članak pod nazivom:
Mel Gibson
Preuzeto sa: "http://bs.wikipedia.org../../../m/e/l/Mel_Gibson_7385.html"

Kategorije: Muškarac | 1956 rođenja | Američki glumci | Američki režiseri | Wikicitat

##### Views

- Članak
- Razgovor
- Trenutna verzija

##### Pretraga

##### Drugi jezici

- العربية
- Български
- বাংলা
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- עברית
- Hrvatski
- Ido
- Italiano
- 日本語
- 한국어
- Lietuvių
- Latviešu
- Nederlands
- Norsk (bokmål)
- Occitan
- Polski
- Português
- Română
- Русский
- Сибирской
- Simple English
- Slovenčina
- Shqip
- Svenska
- Türkçe
- 中文